Nagyvázsony Község Képviselő-testületének 12/2003. (XII. 19.) Kt. rendelete Nagyvázsony község Helyi Építési Szabályzatáról

Nagyvázsony Község Képviselő-testülete az épített környezet alakításáról és védelméről szóló 1997. évi LXXVIII. Törvény 7.§-ában, valamint a helyi önkormányzatokról szóló módosított 1990. évi LXV. Törvény 8.§. (1) bekezdésében adott felhatalmazása alapján az alábbi rendeletet alkotja. (A vonatkozó magasabb szintű jogszabályokat a lábjegyzetek jelölik.)

Nagyvázsony Község

Helyi Építési Szabályzata

Általános előírások

Az előírások hatálya

1.§.
Jelen rendelet hatálya Nagyvázsony község teljes közigazgatási területére terjed ki. 

Az előírások alkalmazása

2.§.

(1) A 1.§-ban meghatározott területen területet felhasználni, továbbá telket alakítani, építményt, építményrészt, épületegyüttest építeni, átalakítani, bővíteni, felújítani, helyreállítani, korszerűsíteni és lebontani, elmozdítani, a rendeltetését megváltoztatni és ezekre hatósági engedélyt adni - az országos érvényű rendelkezések mellett - kizárólag jelen rendelet előírásainak megfelelően szabad. 

(2) Jelen rendelet kötelezően alkalmazandó melléklete a település Belterületi szabályozási terve (1.sz. melléklet) és Külterületi szabályozási terve (2.sz. melléklet). A rendelet előírásai a Belterületi szabályozási tervvel és a Külterületi szabályozási tervvel együtt alkalmazandók. 

(3) A belterület szabályozási tervlap hatálya kiterjed a teljes belterületre és azon felül a beépítésre szánt területekre és 099, 0110/2, /3, 0105/4, helyrajzi számokra. Minden más esetben a 2. sz. melléklettel együtt érvényes (külterület szabályozása).

A szabályozás elemei

(1) 3.§.

(2) Az alkalmazott kötelező szabályozási elemek: 

a) Szabályozási vonal

b) Beépített és beépítésre szánt, ill. beépítésre nem szánt területek határa,

c) Területfelhasználási egységek határa 

d) Telekre vonatkozó: építési övezet határa, építési övezet jele, építési hely, vonal, beépíthető legkisebb teleknagyság, minimális telekszélesség, legnagyobb építménymagasság, maximális beépítettség, beépítési mód, zöldfelületek legkisebb mértéke és a zöldfelületek kialakítására vonatkozó előírások, és a beépítettség környezeti feltételei.

(3) Irányadó szabályozási elemek: irányadó telekhatár, megszüntető jel, épület kontúrok, út, gyalogút és közmű-vezeték nyomvonala, új telekosztásnál a telekhatárok azzal, hogy a tömb telkeinek száma nem nőhet és 25%-nál nagyobb mértékben nem csökkenhet.

(4) Az irányadó szabályozási elemek előírásaitól az engedélyhatározat az egyéb előírások betartása mellett eltérhet.

(5) A kötelező szabályozási elemek csak a rendezési terv módosításával változtathatók meg.

Külterület és belterület

4.§.

A belterületi határ tervezett változását a szabályozási terv tartalmazza, mely több részletben is végrehajtható.

Területfelhasználás

5.§.

(1)
A település területe építési szempontból 

a.
beépítésre szánt területekre

b. beépítésre nem szánt területekre tagozódik. 

(2) Beépítésre szánt területek építési használatuk általános jellege, valamint sajátos építési használatuk szerint:

Lakóterület:

· Kertvárosias





Lke

· Falusias






Lf

· Falusias lakóterület-műemléki


Lf-M

· Falusias lakóterület-Leányfalu


Lf-L
Vegyes terület:

· Településközpont vegyes terület



Vt

· Központi vegyes
terület




Vk
· Központi vegyesterület-jelentős műemlék együttes területe Vkm
· Gazdasági terület:

· Kereskedelmi, szolgáltató



Gksz


· Mezőgazdasági major terület



Gm






Üdülőterület

· Üdülőházas üdülőterület 




Üü
Különleges terület:
· honvédelmet és belbiztonságot szolgáló terület             Kht
· temető 







Kte
(3) Beépítésre nem szánt területek

Közlekedési terület:

Közlekedési terület a szabályozási terven jelölt:

· országos közutak 





KÖu
· a helyi  közutak területe




külön nem jelölt

· közterületi parkolók területe 



P
Zöldterület:

· zöldterület






Z

· közpark-1





Z-1
· közpark-2 





Z-2
Erdőterület:

· védelmi






Ev
· védett 






Ev-1

· védő






Ev-2

· gazdasági






Eg

· 
Mezőgazdasági terület:

· általános






Má

· védendő tájhasználatú övezet


Má-1
· hagyományos árutermelő mezőgazdasági övezet Má-2
· belterületi mezőgazdasági területek övezete 
Má-3
Vízgazdálkodási terület:

· vízgazdálkodási 





V
(4) Minden terület-felhasználási egységben a mindenkori építési törvény és OTÉK szerinti feltételekkel az ott meghatározott funkciójú épületek és építmények helyezhetők el, kivéve az egyes terület-felhasználási egységeknél felsorolt létesítményeket.
BEÉPÍTÉSRE SZÁNT TERÜLETEK

(Kertvárosias lakóterület (Lke)

6. §.

(1)  Az  Lke övezet építési telkeinek kialakítása és beépítése során alkalmazandó paramétereket a következő táblázat szerint kell meghatározni:

	AZ ÉPÍTÉSI TELEK

	Övezeti

Jel
	
	Kialakítható/

beépíthető telek min. nagysága

(m2)
	Kialakítható telek legkisebb telek szélesség, (m)
	Beépítés módja

​*
	Max. beépítettség mértéke

(%)
	Max. építmény magasság (m)

	Lke
	
	800 
	16
	Cs
	30 
	6,0


(2) A lakóépület csak egy épülettömegben helyezhető el. A telken elhelyezésre kerülő nem lakófunkciók maximálisan további egy épülettömegben helyezhetők el. Lakófunkciójú épület terve vagy megléte nélkül nem engedélyezhető gazdasági épület. Gazdasági épület, vagy építmény használatbavételi engedélye nem előzheti meg a lakóépület használatbavételi engedélyét. 

(3) Az övezetben az előkert mérete 5 méter, ill. foghíj esetében a két szomszédos előkert méretéhez igazodó.

(4) Az épületek csak magastetővel létesíthetők. A fő tömeget meghatározó tető hajlásszöge 30(-nál alacsonyabb, 45(-nál meredekebb nem lehet. Égetett agyagcserép ill. ahhoz színben és formában alkalmazkodó egyéb héjalás alkalmazható. Nem alkalmazható a fémlemez, és táblás lemezfedés. A hagyományos szürke palafedés csak a terület melléképületein ill. a meglévők pótlására és annak folytatásaként alkalmazható. Csak épített kémény (szerelt nem) létesíthető.
(5) Meglévő lapostetős épület (csoport) esetében törekedni kell annak felújítása, átalakítása esetében a 4. pont szerinti magastető kialakítására. Épülettömegenként egységesen.

(6) Állattartás céljára szolgáló épületek, építmények csak a helyi állattartási rendelet figyelembevételével létesíthetők.

(7) Meglévő épület a telek méretétől függetlenül helyben felújítható, illetve a megengedett beépítés-százalékig bővíthető.

(8) Az övezet telkeit a helyben kialakult anyag és formavilágú kerítéssel lehet bekeríteni. Az optikai zártsor biztosítása esetén a kialakult állapothoz kell illeszteni a tömör kerítést.

(9) Foghíj beépítés esetén az épület magasságának illeszkednie kell a két szomszédos épület és a környezeti átlag magasságához. 

(10) Az egyes telkek területének legalább 50 %-át zöldfelületként kell kialakítani a használatba vételi engedély megkéréséig. 
(11) A lakófunkciójú területfelhasználási egységeken belül üzemanyagtöltő nem helyezhető el.
(12) Építési telken egy épülettömegben meglévő több helyrajzi számon szereplő lakóegységek csak az egész épülettömegre kiterjedő egységes terven tervezhetők egy-egy épületrész felújításakor is. 

Falusias lakóterület-Műemléki (Lf-M)

7. §.
(1) AZ Lf-M a történelmi falu mag területe.

(2) Az Lf-M övezetben az alábbi táblázatban meghatározott előírások alapján üzemanyag töltő kivételével az OTÉK 14.§ (2) -ben meghatározott építmények helyezhetők el.
	AZ ÉPÍTÉSI TELEK

	Övezeti

jel
	
	Kialakítható 

telek min. nagyság,   m2
	Beépítés módja
	Max. beépítettség mértéke, (%)
	Max. építmény magasság (m)
	Min. telek szélesség 

(m)

	Lf-M
	
	400
	O 
	40
	4
	14


(3) Az övezetben bármilyen engedélyhez kötött építési munkálat (ezen rendelet 37.§-ban leírtaknak megfelelően) csak a műemléki valamint a tűzvédelmi szakhatóság hozzájárulásával engedélyezhető.

(4) Az építési hely meghatározásánál mindig a kialakult állapothoz igazodóan az illeszkedés szabályai alapján kell eljárni.

(5) Az övezetben telekosztás nem engedélyezhető, kivéve a rendezési terv jóváhagyásáig igazoltan kialakult állapotok átvezetését.

(6) Az épületek csak magas tetővel (nyeregtetővel) létesíthetők. A fő tömeget meghatározó tető hajlásszöge 40(-nál alacsonyabb, 45(-nál meredekebb nem lehet. Égetett agyagcserép ill. ahhoz színben és formában alkalmazkodó egyéb héjalás alkalmazható. Nem alkalmazható a fémlemez, bit. zsindely és táblás lemezfedés. A hagyományos szürke palafedés csak a meglévők pótlására és annak folytatásaként alkalmazható. Csak épített kémény (szerelt nem) létesíthető.

(7) Tetőtér beépítésekor a tetőablakok a tetősíkra vetített felület legfeljebb 10%-án lehetnek. 

(8) Az épület magasságának illeszkednie kell a két szomszédos épület magasságához (utcai homlokzatoknál azokét nem haladhatja meg). Az épület arányok megőrzése végett tetőtér beépítésnél a térdfal magassága a 40 cm-t nem haladhatja meg még akkor sem ha a 4 m-es építménymagasság ezt megengedné.

(9) A megengedettnél kisebb területű telek méretétől függetlenül a meglévő épület helyben felújítható, épület elbontása esetén annak helyén és azzal megegyező méretű új épület építhető. 
(10) Amennyiben a kialakult telkek paraméterei az előírtaktól eltérnek (kisebbek) az építési hatóság dönt – az eltérés nagyságának mérlegelésével – a telek beépíthetőségéről
(11) Az övezetben törekedni kell a hagyományokhoz illeszkedő homlokzati megjelenés kialakítására. Ajánlott a macskalépcsős oromfalak, vakolt, vakolatkerettel kihúzott homlokzatok, nyerskő kerítések kialakítása. Utcai homlokzaton a hagyományos 2/3 osztású ablakok alkalmazása ajánlott.

(12) Az övezet telkeit a helyben kialakult anyag és formavilágú kerítéssel lehet bekeríteni. Az optikai zártsor biztosítása esetén a kialakult állapothoz kell illeszteni a tömör kerítést.

Falusias lakóterület-Nemesleányfalu (Lf-L)

8. §.
(1) AZ Lf-L a történelmi nemesleányfalu területe.

(2) Az Lf-L övezetben az alábbi táblázatban meghatározott előírások alapján üzemanyag töltő kivételével az OTÉK 14.§ (2) -ben meghatározott építmények helyezhetők el.
	Övezeti

jel
	Kialakítható/beépíthető 

telek min. nagysága,   m2
	Beépítés módja
	Max. beépítettség mértéke, (%)
	Max. építmény magasság (m)
	Min. telek szélesség 

(m)

	Lf-L
	900
	O 
	30
	4
	14

	Lf-Lsz
	900
	SZ 
	30
	4
	14


(3) Az építési hely meghatározásánál mindig a kialakult állapothoz igazodóan az illeszkedés szabályai alapján kell eljárni. Az övezetben a lakó fő funkciójú épülettömegen túl további egy, nem lakófunkciójú épület helyezhető el.

(4) Az övezetben telekosztás nem engedélyezhető, kivéve a rendezési terv jóváhagyásáig igazoltan kialakult állapotok átvezetését.

(5) Az épületek csak magas tetővel (nyeregtetővel) létesíthetők. A fő tömeget meghatározó tető hajlásszöge 40(-nál alacsonyabb, 45(-nál meredekebb nem lehet. Égetett agyagcserép ill. ahhoz színben és formában alkalmazkodó egyéb héjalás alkalmazható. Nem alkalmazható a fémlemez, bit. zsindely és táblás lemezfedés. A hagyományos szürke palafedés csak a meglévők pótlására és annak folytatásaként alkalmazható. Csak épített kémény (szerelt nem) létesíthető.

(6) Tetőtér beépítésekor a tetőablakok a tetősíkra vetített felület legfeljebb 10%-án lehetnek.

(7) Az épület magasságának illeszkednie kell a két szomszédos épület magasságához (utcai homlokzatoknál azokét nem haladhatja meg). Az épület arányok megőrzése végett tetőtér beépítésnél a térdfal magassága a 40 cm-t nem haladhatja meg még akkor sem ha a 4 m-es építménymagasság ezt megengedné.
(8) Meglévő épület a telek méretétől függetlenül helyben felújítható, épület elbontása esetén annak helyén új épület építhető. 10 m-nél szélesebb utcai homlokzatszélességű épület nem engedélyezhető.

(9) Amennyiben a kialakult telkek paraméterei az előírtaktól eltérnek (kisebbek) az építési hatóság dönt – az eltérés nagyságának mérlegelésével – a telek beépíthetőségéről
(10) Az övezetben törekedni kell a hagyományokhoz illeszkedő homlokzati megjelenés kialakítására. Ajánlott a macskalépcsős oromfalak, vakolt, vakolatkerettel kihúzott homlokzatok, nyerskő kerítések kialakítása. Utcai homlokzaton a hagyományos 2/3 osztású ablakok alkalmazása ajánlott.

(11) Az övezet telkeit a helyben kialakult anyag és formavilágú kerítéssel lehet bekeríteni. Az optikai zártsor biztosítása esetén a kialakult állapothoz kell illeszteni a tömör kerítést.

Falusias lakóterületek (Lf)

9.§.

(1) Az Lf övezet építési telkeinek kialakítása és beépítése során alkalmazandó paramétereket a következő táblázat szerint kell meghatározni:

	Övezeti

jel
	Kialakítható/

beépíthető telek min. nagysága (m2)
	Kialakítható telek legkisebb telek szélesség (m)
	Beépítés módja
	Max. beépítettség mértéke, (%)
	Max. építmény magasság (m)

	Lf-1
	900
	16
	O
	30
	4

	Lf-2
	900
	18
	O
	30
	4,5

	Lf-3
	1000
	20
	O
	30
	4,5

	Lf-4
	2000
	25
	SZ
	30
	4,5 (7,0 kizárólag az állattartó épületekre és a lovardára)


(2) A lakóépület csak egy épülettömegben helyezhető el. A telken elhelyezésre kerülő nem lakófunkciók maximálisan további egy épülettömegben helyezhetők el kivéve a minimális telekméretet többszörösen meghaladó telket, ahol a telekszám többszörösének megfelelő számú épület helyezhető el a fő szabályok betartásával. Lakófunkciójú épület terve vagy megléte nélkül nem engedélyezhető gazdasági épület. Csak épített kémény (szerelt nem) létesíthető.

(3) Az Lf3-as övezetben az előkert mérete 7 méter. A többi övezetben a kialakult helyzethez igazodó, az illeszkedés szabályai szerint.

(4) Az épületek csak magastetővel létesíthetők. 

(5) Az Lf-1 és Lf-2 –ben a fő tömeget meghatározó tető hajlásszöge 40(-nál alacsonyabb, 45(-nál meredekebb nem lehet. Az Lf-3 övezetben 30-45( közötti lehet. Égetett agyagcserép ill. ahhoz színben és formában alkalmazkodó egyéb héjalás alkalmazható. Nem alkalmazható a fémlemez, és táblás lemezfedés. A hagyományos szürke palafedés csak az Lf-1 és Lf-2 területeinek melléképületein ill. a meglévők pótlására és annak folytatásaként alkalmazható.

(6) Állattartás céljára szolgáló épületek, építmények csak a helyi állattartási rendelet figyelembevételével létesíthetők. Lf-4 övezetben fedett lovarda építhető a műemléki környezet szabályainak figyelembe vételével.

(7) Meglévő épület a telek méretétől függetlenül helyben felújítható, illetve a megengedett beépítés-százalékig bővíthető.

(8) Az övezet telkeit a helyben kialakult anyag és formavilágú kerítéssel lehet bekeríteni. Az optikai zártsor biztosítása esetén a kialakult állapothoz kell illeszteni a tömör kerítést.

(9) Az épület magasságának illeszkednie kell a két szomszédos épület és a környező beépítés átlagos magasságához. Utcai homlokzatszélessége a 10 m-t nem haladhatja meg.

(10) Amennyiben a kialakult telkek paraméterei az előírtaktól eltérnek (kisebbek) az építési hatóság dönt – az eltérés nagyságának mérlegelésével – a telek beépíthetőségéről. 

(11) Az egyes telkek területének legalább 50 %-át zöldfelületként kell kialakítani a használatba vételi engedély megkéréséig. 
(12) A lakófunkciójú terület felhasználási egységeken belül üzemanyag töltő kivételével az OTÉK 14.§ (2) -ben meghatározott építmények helyezhetők el.
(13) Építési telken egy épülettömegben meglévő több helyrajzi számon szereplő lakóegységek csak az egész épülettömegre kiterjedő egységes terven tervezhetők egy-egy épületrész felújításakor is. 
(14) A lakótömbben kialakítandó lakótelkek megvalósítási ütemét külön Önkormányzati határozatban kell meghatározni. Építési engedély ezen ütemezés szerint adható ki. 
Településközpont vegyes terület (Vt)

10. §.

(1) Az Vt övezet építési telkeinek kialakítása és beépítése során alkalmazandó paramétereket a következő táblázat szerint kell meghatározni:

	Övezeti

jel
	Kialakítható/

beépíthető 

telek

min. nagysága

(m2)
	Kialakítható 

telek legkisebb telek szélesség  

(m)
	Beépítés módja
	Max. beépítettség mértéke 

(%)
	Max. építmény magasság 

(m)
	Min. telek mélység 

(m)

	Vt
	900
	20
	O
	30
	4,5
	30

	Vtsz
	900
	20
	SZ
	30
	6
	30


(2) A Vt jellel ellátott településközpont vegyes területen épületek oldalhatáros beépítési móddal, a Vtsz jellel ellátott településközpont vegyes területen épületek szabadon álló beépítési móddal a kialakult állapothoz igazodóan helyezhetők el. Elhelyezésük meglévő vagy kialakítandó, egyedi építési telkeken történhet.

(3) Az építési hely meghatározásánál mindig a kialakult állapothoz igazodóan az illeszkedés szabályai alapján kell eljárni.
(4) Az övezet beépíthető telkeinek megengedett legkisebb zöldfelületi aránya: 
40 % 

(5) Állattartás céljára szolgáló épületek, építmények ezen övezetben nem építhetők.

(6) Az épületek csak magastetővel létesíthetők. A fő tömeget meghatározó tető hajlásszöge 40(-nál alacsonyabb, 45(-nál meredekebb nem lehet. Égetett agyagcserép ill. ahhoz színben és formában alkalmazkodó egyéb héjalás alkalmazható. Nem alkalmazható a fémlemez, bit. zsindely és táblás lemezfedés. A hagyományos szürke palafedés csak a meglévők pótlására és annak folytatásaként alkalmazható. Csak épített kémény (szerelt nem) létesíthető.

(7) Az övezet telkeit a helyben kialakult anyag és formavilágú kerítéssel lehet bekeríteni. Az optikai zártsor biztosítása esetén a kialakult állapothoz kell illeszteni a tömör kerítést.

(8) Az övezetben parkolóház és üzemanyagtöltő kivételével az OTÉK 14.§ (2) -ben meghatározott építmények helyezhetők el.

(9) Az épület magasságának illeszkednie kell a két szomszédos épület és a környezeti átlag magasságához.
(10) A településközpont vegyes övezetben a zöldfelületek kialakítására az alábbi előírások vonatkoznak:

a) Az egyes telkek területének legalább 40 %-át zöldfelületként kell kialakítani.

b) a telkek zöldfelülettel borított részének legalább felét háromszintű (gyep- cserje- és lombkoronaszint együttesen), vagy kétszintű (gyep- és cserjeszint együttesen) növényzet alkalmazásával kell kialakítani.

c) Új intézmények kertjeinek, zöldfelületeinek kialakítására vonatkozó terveket az engedélyezési terv részeként készülő kertészeti terveknek kell tartalmazniuk. A kertészeti tervet a „Magyar Építész Kamara Táj- és kertépítészeti szolgáltatások díjszámítási szabályzat” 3. sz. melléklete szerinti tartalommal kell elkészíteni. Kertészeti tervet kizárólag tervezési jogosultsággal rendelkező táj- és kertépítészmérnök készíthet.
 
d) Intézményi létesítmények használatbavételi engedélye kizárólag abban az esetben adható ki, ha a kertészeti terv szerinti növénytelepítés megtörtént.

Központi vegyesterület (Vk)

11. §

(1) A település új központjának területe, mely bizonyos, települési szerepen túlmutató igényeket is kielégíti. A további beépítés előtt az egész övezetre kiterjedő beépítési tervet kell készíttetni, melynek Önkormányzat általi jóváhagyása után lesz adható építési engedély. 

(2) Az Vk övezet építési telkeinek kialakítása és beépítése során alkalmazandó paramétereket a következő táblázat szerint kell meghatározni:

	Övezeti

jel
	Kialakítható/

beépíthető 

telek

min. nagysága

(m2)
	Kialakítható 

telek legkisebb telek szélesség  

(m)
	Beépítés módja
	Max. beépítettség mértéke 

(%)
	Max. építmény magasság 

(m)
	Min. telek mélység 

(m)

	Vk
	1000
	20
	Sz 
	30
	6
	30


(3) A Vk jellel ellátott központi vegyes területen épületek szabadon álló beépítési móddal, a kialakult állapothoz igazodóan helyezhetők el. Elhelyezésük meglévő vagy kialakítandó, egyedi építési telkeken történhet.

(4) Az építési hely meghatározásánál mindig a kialakult állapothoz igazodóan az illeszkedés szabályai alapján kell eljárni
(5) Az övezet beépíthető telkeinek megengedett legkisebb zöldfelületi aránya: 
40 %

(6) Állattartás céljára szolgáló épületek, építmények ezen övezetben nem építhetők.

(7) Amennyiben az épületek magastetővel készülnek, úgy a fő tömeget meghatározó tető hajlásszöge 30(-nál alacsonyabb, 45(-nál meredekebb nem lehet. Égetett agyagcserép ill. ahhoz színben és formában alkalmazkodó egyéb héjalás alkalmazható. Nem alkalmazható a fémlemez, és táblás lemezfedés. A hagyományos szürke palafedés csak a meglévők pótlására és annak folytatásaként alkalmazható. Csak épített kémény (szerelt nem) létesíthető.

(8) Az övezetben nem helyezhető el parkolóház és üzemanyagtöltő. 

(9) Az övezetbe elhelyezhető:

· Igazgatási épület, kereskedelmi-, szolgáltató-, vendéglátó-, szálláshely épület

· Egyéb közösségi, kulturális és káros környezeti hatással nem járó szórakoztató épület

· Egyházi, oktatási, egészségügyi, szociális épület

· Sportlétesítmény

· Nem zavaró hatású gazdasági tevékenységet szolgáló épület

(10) A fenti létesítmények tulajdonosainak ill. használóinak lakásai az épületen belül, a szintterület 30 %-ának mértékéig.
(11) Központi vegyes övezetben a zöldfelületek kialakítására az alábbi előírások vonatkoznak:

a) az egyes telkek területének legalább 40 %-át zöldfelületként kell kialakítani.

b) a telkek zöldfelülettel borított részének legalább felét háromszintű (gyep- cserje- és lombkoronaszint együttesen), vagy kétszintű (gyep- és cserjeszint együttesen) növényzet alkalmazásával kell kialakítani.

c) új intézmények kertjeinek, zöldfelületeinek kialakítására vonatkozó terveket az engedélyezési terv részeként készülő kertészeti terveknek kell tartalmazniuk. A kertészeti tervet a „Magyar Építész Kamara Táj- és kertépítészeti szolgáltatások díjszámítási szabályzat” 3. sz. melléklete szerinti tartalommal kell elkészíteni. Kertészeti tervet kizárólag tervezési jogosultsággal rendelkező táj- és kertépítészmérnök készíthet.

d) intézményi létesítmények használatbavételi engedélye kizárólag abban az esetben adható ki, ha a kertészeti terv szerinti növénytelepítés megtörtént.

Központi vegyesterület-jelentős műemlék együttes területe (Vkm)

12. §.
(1) Az övezetben építési és egyéb átalakítási, felújítási munkák végzése kizárólag a rekonstrukció megvalósítása érdekében, a művi és természeti értékek védelmének biztosítása mellett történhet.
(2) A Vkm övezet építési telkeinek kialakítása és beépítése során alkalmazandó paramétereket a következő táblázat szerint kell meghatározni:

	Övezeti

jel
	Kialakítható 

telek

min. nagyság (m2)
	Kialakítható 

telek legkisebb telek szélesség  (m)
	Beépítés módja
	Max. beépítettség mértéke 

(%)
	Max. építmény magasság 

(m)

	Vkm
	K
	K
	Sz 
	K
	K


K – kizárólag a kialakult állapothoz igazodóan

(3) Az övezetben valamennyi építési, átépítési, ill. átalakítási munkához (épületek, építmények bontása, átalakítása, elhelyezése, kertépítészeti átalakítási munkák, fák kivágása, növényzet telepítése stb.) a műemléki jelentőségű területen a kulturális örökségvédelmi hivatal, a kastélyparkban a kulturális örökségvédelmi hivatal, továbbá a település jegyzőjének hozzájárulása szükséges.

(4) A Zichy-kastély parkjának táji, természeti értékei, a természetközeli ökoszisztémák védelme biztosítandó. fa kizárólag kertrekonstukciós terv alapján, ill. abban az esetben vágható ki, ha azt a fa egészségi állapota, ill. balesetveszély elhárítása teszi szükségessé. fakivágás a település jegyzőjének engedélyével végezhető.

(5) A Zichy-kastély parkjának átalakítása, kerti építmények elhelyezése, növényzet telepítése kizárólag kerttörténeti kutatás alapján készült kertrekonstrukciós terv alapján történhet. kertrekonstrukciós tervet kizárólag tervezési jogosultsággal rendelkező táj- és kertépítész mérnök készíthet. (a kertrekonstrukciós tervnek favédelmi tervet, kertrendezési tervet, finom tereprendezési tervet, részletterveket, az e munkarészekhez tartozó műleírásokat, valamint a kerttörténeti kutatást igazoló rajzi és szöveges munkarészeket, térképmellékleteket kell tartalmaznia.) 

Gazdasági terület

13. §.

(1)
A gazdasági területek az alábbi építési övezetekre tagozódnak:

a) Gksz: kereskedelmi, szolgáltató 

b) Gm: mezőgazdasági major területe 

(2) A gazdasági terület övezeteiben az építési telkek kialakítása és beépítése során alkalmazandó paramétereket a következő táblázat szerint kell meghatározni:

	Övezeti jele
	Kialakítható/

beépíthető 

telek min. nagysága   (m2)
	Kialakítható 

telek legkisebb telek szélessége  (m)
	Beépítés módja
	beépítettség mértéke 

max. (%)
	építménymagasság

max. (m)

	Gksz-1
	1000
	30
	SZ
	20
	6,0*

	Gksz-2
	3000
	30
	SZ
	20
	6,0*

	Gm
	3000
	30
	SZ
	30
	6,0**


*       kémény vagy technológiai torony esetén a szükséges méret

* * terményszárító, silótorony, takarmánykeverő és víztorony magassági korlátozás nélkül elhelyezhető, azonban a 10 m-nél magasabb építmények környezetbe illesztését az engedélyezési tervhez melléklendő látványtervvel kell igazolni.

(3) Az épületek tetőszerkezetének hajlása 15-45 fok közötti alkalmazkodva a kialakult környezetéhez és figyelembe véve az épület szélességét. A héjazat színe csak a természetes cserép színéhez közelálló lehet.

(4) Gazdasági területeken a zöldfelületek kialakítására az alábbi előírások vonatkoznak:

a) a gazdasági övezetekben az egyes telkek minimális zöldfelületi borítottsága min 35 %.

b) az egyes telkek zöldfelülettel borított részének legalább felét háromszintű (gyep- cserje- és lombkoronaszint együttesen) növényzet alkalmazásával kell kialakítani. Kizárólag egyszintű növényzet (gyep) a telkek zöldfelülettel fedett részének legfeljebb 1/3-át boríthatja.

c) a gazdasági övezetekben az egyes telkeken a kötelező zöldfelület egy részét a telekhatárok mentén egybefüggően kell kialakítani. Az oldal és a hátsókertben legalább 3 m széles, többszintű növényzetből (fasor alatta cserjesávval) álló zöldfelületi sáv, az előkertben legalább kétszintű növényzetből (gyep- és cserjeszint együttesen) álló növényzet létesítendő.

d) a növényfajok kiválasztásakor a honos fajok alkalmazása javasolt.

e) gazdasági területeken a zöldfelületek kialakítására vonatkozóan az engedélyezési terv részeként kertészeti tervet kell készíteni. A kertészeti tervet a „Magyar Építész Kamara Táj- és kertépítészeti szolgáltatások díjszámítási szabályzat” 3. sz. melléklete szerinti tartalommal kell elkészíteni. Kertészeti tervet kizárólag tervezési jogosultsággal rendelkező táj- és kertépítészmérnök készíthet.

f) A létesítmények használatbavételi engedélye kizárólag abban az esetben adható ki, ha a kertészeti terv szerinti növénytelepítés megtörtént.

Kereskedelmi, szolgáltató terület (Gksz)

14. §.

(1) Az épületeket a szabályozási terven jelölt építési sávban kell elhelyezni. Oldalkertnek minimum 6 métert, míg hátsókertnek minimum 10 métert el kell hagyni. 

(2) Az övezetekben tervezett épületre, építményre vonatkozó építési engedélyezési tervhez a teljes telektömb területét bemutató beépítési helyszínrajzot kell csatolni, melynek tartalmaznia kell a jogszabályi előíráson túl a teljes telektömbre vonatkozó információkat is.

(3) A területek átmeneti hasznosítása csak zöldfelületi funkcióval lehet.

Mezőgazdasági major terület (Gm)
15. §.

(1) A mezőgazdasági major az üzemi méretű mezőgazdasági tevékenység, állattenyésztés és állattenyésztéssel és növénytermesztéssel kapcsolatos termékfeldolgozás, tárolás céljára szolgáló terület. 

(2) A mezőgazdasági major övezet területén:

(1) a mezőgazdasági termeléshez, továbbá az ott tartózkodók alapfokú ellátásához szükséges építmények,

(1) állattartó épületek,

(1) terménytárolók,

(1) szerszám- és géptárolók,

(1) vegyszertároló,

(1) terményfeldolgozó,

(1) mezőgazdasági gépjavító,

(1) biztonsági okokból szükséges őrházak,

(1) termékvezetékek és műtárgyaik,

(1) komposztáló telepek építményei,

(1) a mezőgazdasági tevékenység során keletkező veszélyes hulladékok átmeneti tárolására szolgáló építmények helyezhetők el.

(3) Az építési övezetben az építési hely határvonalai:

a) építési határvonal az előkertben: a telek szélétől min. 12 m-re,

b) építési határvonal az oldalkertben: a telek szélétől min. 6 m-re, 

c) építési határvonal a hátsókertben: a telek szélétől min. 15 m-re húzódik.

(4) A mezőgazdasági major övezet területén létesítmények e rendelet környezetvédelmi előírásai és az alábbi környezeti feltételek együttes biztosítása esetén engedélyezhetők, ill. üzemeltethetők:

a) diffúz légszennyezést okozó tevékenységek esetén a kiporzást a felület nedvesítésével, takarásával, vagy egyéb módon meg kell akadályozni.

b) az övezetben a kellemetlen szagok és a bűzhatás csökkentése érdekében:

i) az állattartó köteles a felgyülemlett trágyát rendszeresen elszállítani és a trágyatárolót legalább évente kétszer (tavasszal és ősszel) fertőtleníteni,

ii) a szagártalom csökkentése érdekében a trágyába és az alomanyagba az állattartó épületeken belül és kívül is ammóniaképződést csökkentő szereket (pl.: 5dkg/nap szuperfoszfát, zeolit vagy klórmészpor) kell keverni.

c) a felszín alatti vízkészlet használata (pl.: öntözési célra) csak vízjogi engedély és a talajvédelmi hatóság hozzájárulása alapján történhet.

d) a trágya tárolása földbe, vagy föld fölé épített - más hulladéktól elkülönítetten - zárt rendszerű (szivárgásmentes) trágyakezelési módszerrel történhet.

e) közterületen trágya kizárólag oly módon szállítható, hogy az a szállítmányból ki ne hulljon, ill. ne csepegjen ki. Szállítás közbeni területszennyezés esetén, a szennyeződés előidézője köteles azt azonnal eltávolítani és a további szennyeződést megakadályozni, valamint a terület fertőtlenítését megoldani.

f) nagy létszámú állattartó telep az övezetben nem létesíthető.

(5) A mezőgazdasági major gépjárművek közlekedésére szolgáló területét portalanított szilárd burkolattal kell ellátni legkésőbb a használatbavételi engedély megkéréséig.

Üdülőházas üdülőterület (Üü)

16.§.

(1)
Üdülőházas üdülőterületbe a 0262a hrsz-ú terület tartoznak. 

(2)
Az övezetben kulturális, vendéglátó, szálláshely, szolgáltató épületek, létesítmények, továbbá a szabadidő eltöltését, a pihenést, a testedzést szolgáló létesítmények, építmények helyezhetők el.

(3)  Az övezet építési telkeinek kialakítása és beépítése során alkalmazandó paramétereket a következő táblázat szerint kell meghatározni:

	Övezeti

jel
	Kialakítható/

beépíthető
telek

min. nagysága
(m2)
	Kialakítható 

telek legkisebb telek szélesség  

(m)
	Beépítés módja
	Max. beépítettség mértéke 

(%)
	Max. építmény magasság 

(m)
	Min. telek mélység 

(m)

	Üü
	K
	K
	SZ
	15
	7,5
	K


K: kialakult állapot, tovább nem osztható
(4)
Az övezetben az építési hely határvonalai:

a)
építési határvonal az előkertben: a telek szélétől min. 5 m-re,

b)
építési határvonal az oldalkertben: a telek szélétől min. 5 m-re, 

c)
építési határvonal a hátsókertben: a telek szélétől min. 6 m-re húzódik.

(5)
Az üdülőházas területen a zöldfelületek kialakítására az alábbi előírások vonatkoznak:

a)
az egyes telkek területének legalább 60 %-át zöldfelületként kell megtartani, ill. kialakítani. Ez feltétele az építési engedélyezési eljárásnak.

b)
törekedni kell a természetes, ill. természetközeli állapotú gyep- és erdőtársulások megőrzésére. Zöldfelületek kialakítása, növénytelepítés során legalább 75 % arányban honos növényfajok alkalmazandók.

c)
az övezet zöldfelületeinek kialakítása tervezési jogosultsággal rendelkező tervező által készített kertészeti terv alapján történhet.

Különleges területek

17. §.

A különleges területek a jellemző használat, valamint az elhelyezhető épületek, építmények szempontjából az alábbi övezetekre tagolódnak:

· Kte:  temető övezete

· Kht: Honvédelmet és belbiztonságot szolgáló területek övezete
Temető övezete (Kte)

18. §.

(1) Az 1.sz. és 2.sz. mellékleteken temetőként (Kte) lehatárolt területeken ravatalozó, kápolna, sírépítmények, továbbá a terület fenntartásához szükséges épület helyezhetők el. 

(2)  Az övezet részletes előírásai az alábbiak:

	Övezeti     jel
	Kialakítható 

telek min. nagysága (m2)
	Kialakítható 

telek legkisebb telek szélessége, (m)
	Beépítettség mértéke

max. (%)
	Építmény-magasság

max. (m)

	Kte
	K
	K
	2
	5,5


K: kialakult telek, tovább nem osztható.

(3) Az övezetben az építési hely határvonalai:

a) építési határvonal az előkertben: a telek szélétől min. 10 m-re,

b) építési határvonal az oldalkertben: a telek szélétől min. 5 m-re, 

c) építési határvonal a hátsókertben: a telek szélétől min. 10 m-re húzódik.

(4) A temetők telekhatára mentén 5 m mélységben többszintű növényzetből álló (fasor alatta cserjesávval) növénysáv létesítendő. Építmény (sír, síremlék, mauzóleum) csak e sávon belül helyezhető el.

(5) Temető átépítése kizárólag tervezési jogosultsággal rendelkező tervező által készített kertészeti terv alapján történhet.

(6) 
(7) A nagyvázsonyi temető (440/1, 440/2 hrsz-ú területek) növényegyedeinek védelmét biztosítani kell. Fa kizárólag abban az esetben vágható ki, ha azt a fa egészségi állapota, vagy balesetveszély elhárítása teszi szükségessé.

Honvédelmet és belbiztonságot szolgáló területek övezete (Kht)

19. §.

(1) A „Külterületi szabályozási terv”-en honvédelmi területként lehatárolt területeken a fegyveres szervek tevékenységére, elhelyezésére szolgáló épületek, építmények, létesítmények helyezhetők el, illetve az erdőgazdálkodás érdekeit szolgáló létesítmények hozhatók létre az Állami Erdészeti Szolgálat (a továbbiakban ÁESZ) Veszprémi Igazgatósága engedélye alapján.

(2) A honvédelmi célú védő rendeltetésű erdőterületeken honvédelmi rendeltetésű, valamint az erdő- és a vadgazdálkodás céljait szolgáló létesítmények, épületek helyezhetők el az ÁESZ erdőterület igénybevételét jóváhagyó határozata alapján.

Beépítési kötelezettségek meghatározása

20. §.

(1)A tervszerű telekgazdálkodás és a településkép előnyösebb kialakítása érdekében a 2. bekezdésben feltüntetett beépítetlen építési telkeket a beépítési kötelezettség ingatlan-nyilvántartásba történő bejegyzésétől számított két éven belül lakóingatlannal be kell építeni. A beépítettséget a használatba vételi engedéllyel kell igazolni.

(2)
 A beépítendő építési telkek a következők: (helyrajzi számokkal jelölve)

· Akácfa utca 762,  796,

· Pacsirta köz 758/3

· Dobány utca 1139 és 1144

· Temető utca 590

(3) Amennyiben az ingatlan tulajdonos a beépítési kötelezettségét nem tudja teljesíteni, úgy kérésére az ingatlant ki kell sajátítani.

BEÉPÍTÉSRE NEM SZÁNT TERÜLETEK

Zöldterületek (Z)

21. §.

(1) Zöldterület a Szabályozási terv - Belterület c. tervlapon „Z” szabályozási jellel jelölt területfelhasználási egység. 

(2) A zöldterületek funkciójuk, valamint az elhelyezhető épületek, építmények alapján az alábbi övezetekre tagolódnak:


a)
Z-1: közpark 1 övezet 


b)
Z-2: közpark 2 övezet
(3)A Z-1 övezetben a terület legfeljebb 2 %-os beépítettségével vendéglátó, sport-, szabadidő-létesítmények, továbbá a terület gondozását szolgáló építmények helyezhetők el, melyek összhatásában nem térhetnek el a környező beépítés jellegzetes és előírt jegyeitől.

(4)A Z-1 övezetben tó kialakítható, melynek vízfelülete 0,5 ha-nál nem lehet kisebb. A tervezett vízi létesítmény megvalósítása és üzemeltetése vízjogi engedély alapján történhet

(5) A kialakítandó tó vízminőség-védelme érdekében az alábbi környezeti feltételek tartandók be:

· a tó bármilyen jellegű szennyezése tilos.

· a tóba szennyvizek, összegyűjtött csapadékvizek nem vezethetők.

· a tóparti sávot a szennyezőanyagok bemosódásának megakadályozására úgy kell kialakítani, hogy a környező területre hulló csapadékvíz a tóba ne jusson be.

(6) A Z-2 övezetben:

a)
-pihenést szolgáló építmények (sétaút, pihenőhely, gyermekjátszótér, kisebb sportpályák stb.),

b)
-köztárgyak, műtárgyak (szobor, emlékmű, díszkút, szökőkút stb.)

helyezhetők el. A Z-2 övezetben épületek nem helyezhetők el.

(7) A Z-1 és a Z-2 övezetben a zöldfelülettel borított terület legalább 1/3-át háromszintű növényzet (gyep-, cserje- és lombkoronaszint együttesen) alkalmazásával kell kialakítani. Egyszintű növényzet (gyepszint) a zöldfelülettel fedett terület legfeljebb felét boríthatja.
(8) Az egyes övezetek részletes előírásai az alábbiak:

	Övezeti jel
	Kialakítható/

beépíthető 

Telek min. nagysága (m2)
	Kialakítható/beépíthető 

telek legkisebb telek szélessége (m)
	Beépítettség mértéke  (%)
	Építmény-magasság (m)

	Z-1
	5000
	50
	2
	3,5

	Z-2
	K
	K
	-
	-


 K: kialakult telek, tovább nem osztható.

(9) Az övezetekben az építési hely határvonalai:

a)
építési határvonal az előkertben: a telek szélétől 5 m-re,

b)
építési határvonal az oldalkertben: a telek szélétől 5 m-re, 

c)
építési határvonal a hátsókertben: a telek szélétől 6 m-re húzódik.

(10) 
(11) A tájkarakter megőrzése érdekében zöldterületek kialakítása, növénytelepítés során honos növényfajok alkalmazása javasolt.

(12) Új zöldterületek kialakítása, ill. meglévő zöldterületek átépítése kizárólag tervezési jogosultsággal rendelkező kerttervező által készített kertépítészeti terv alapján történhet. 
(13) A kivágott, elhalt, továbbá engedély nélkül eltávolított növényzet pótlásáról lombtérfogat-egyenérték mellett kell a növényzet kivágójának gondoskodnia. Ha a fa kivágására építéssel összefüggésben került sor, akkor a visszapótlás helyét, módját, a kiültetendő növény fajtáját az építési engedélyezési terv részeként meg kell határozni.

(14) A visszapótlásra kerülő növényállomány fajtáját (pl.: a térségben honos fajok alkalmazásának előnyben részesítése), a telepítés helyét és idejét a fentiekben említett jogszabályok alapján az építési hatóság meghatározhatja.

Erdőterület (E)

22. §.

(1)A közigazgatási területen található erdőterületek az elhelyezhető építmények szerint:

a)
Eg: gazdasági, 

b)
Ev-1: védett,

c)
Ev-2: védő 


rendeltetésűek.

(2)Gazdasági rendeltetésű erdőterületen (Eg) kizárólag az erdő rendeltetésének megfelelő épületek, építmények (pl: erdészház, közösségi vadászház, legfeljebb 1,8 m magas, áttört kialakítású vadvédelmi célú kerítés) építhető, ha azt az erdőhasználat, az erdőművelés indokolja és az elhelyezéshez az ÁESZ hozzájárul.

(3)Védett rendeltetésű erdőterületeken (Ev-1) a táji, természeti értékek megőrzése, a természetes, ill. természet közeli ökoszisztémák megóvása biztosítandó.  Erdőtelepítés, erdőfelújítás során kizárólag őshonos fafajok alkalmazhatók.

(4) Védő rendeltetésű erdőterületen (Ev-2) kizárólag olyan nem épület jellegű építmények, létesítmények (pl. nyomvonal jellegű közmű és távközlési létesítmények, feltáró utak) helyezhetők el, amelyek az erdőt védelmi rendeltetésének betöltésében nem akadályozzák.

(5) Védett és védő rendeltetésű erdőterületen épületek nem helyezhetők el.

(6) 
(7) Az egyes övezetek részletes előírásai az alábbiak:

	Övezeti jel
	Kialakítható/beépíthető 

telek min. teleknagysága 

(m2)
	Kialakítható/

beépíthető 

telek legkisebb telek szélessége (m)
	Beépítési mód
	Beépítettség mértéke  (%)
	Építmény-magasság

(m)

	Eg
	100.000 m2 (10ha)
	50
	SZ
	0,3
	4,5

	Ev-1
	K
	K
	-
	-
	-

	Ev-2
	K
	K
	-
	-
	-


K:kialakult állapot, tovább nem osztható

SZ: szabadonálló

(8) Az övezetekben az építési hely határvonalai:

· építési határvonal az előkertben: a telek szélétől 5 m-re,

· építési határvonal az oldalkertben: a telek szélétől  5m-re, 

· építési határvonal a hátsókertben: a telek szélétől 10 m-re húzódik.

(9) Az épületek, építmények kizárólag tájbaillő, hagyományos szerkezetűek, magastetős, 35°-45° tető hajlásszögűek lehetnek. Az épületek maximális szélessége 12m lehet.

(10) A “Külterületi szabályozási terv”-en jelölt vízfolyások mentén 50-50m-es sávban épületek, építmények nem helyezhetők el.
(11) A “ Szabályozási terv- külterület” tervlapon “természeti terület”-ként jelölt erdő művelési ágú területeken a táji, természeti értékek megőrzése, a természetes, ill. természet közeli ökoszisztémák megóvása biztosítandó.

(12) Erdőterületen erdőgazdálkodás kizárólag az erdőtörvény, az erdőterv, ill. a különböző tulajdonú erdők kezelésére létrehozott szervezetek (pl.: erdőbirtokossági társulás) belső előírásai szerint történhet.

(13) Az erdőterületek létesítéséhez (fásításhoz és erdőtelepítéshez), fakitermelési munkák végzéséhez, az erdőterületek igénybevételének minősülő tevékenységekhez (kivonás, időleges kivonás, rendeltetésszerű használatot akadályozó létesítmény elhelyezése), erdőterületek megosztásához az erdészeti hatóság engedélye, illetve szakhatósági hozzájárulása szükséges.

Mezőgazdasági rendeltetésű terület

23.§.

(1)A Szabályozási terv külterület c. tervlapon mezőgazdasági rendeltetésű területként lehatárolt területek, ill. övezetek más területfelhasználási egységbe, ill. övezetbe csak a Külterületi szabályozási terv módosításával sorolhatók át.

(2) A mezőgazdasági területek használatuk jellege szerint általános mezőgazdasági területek.

         Mezőgazdasági területen kialakítható legkisebb telek mérete 3000 m2
(3) A kialakult jellegzetes településszerkezet megtartása, a hagyományos tájhasználat és a táji, természeti értékek megőrzése érdekében az általános mezőgazdasági területek a telekalakítás és az épületek, építmények elhelyezése szempontjából a következő övezetekre tagolódik:

a) Má-1: védendő tájhasználatú övezet, 

b) Má-2: árutermelési mezőgazdasági övezet,

c) Má-3: belterületi mezőgazdasági területek övezete,

(4)Az egyes mezőgazdasági övezetek részletes előírásai az alábbiak: 

	Övezeti jel
	Épület

típus
	Beépíthető telek min. nagysága (m2)
	Beépíthető telek legkisebb telek szélessége (m)
	Beépítettség mértéke 

(%)
	Építmény

Magasság (m)

	Má-1
	G
	200.000 (20ha)
	50
	0,1 (max 400 m2)
	G: 3,5

	Má-2
	G és T
	200.000 (20ha)
	50
	0,1 (max 500 m2)
	G, L:4,5 

	Má-3
	-
	K
	K
	-
	-


 G: gazdasági épület: a növénytermesztés és az állattenyésztés, továbbá az ezekkel kapcsolatos terményfeldolgozás és tárolás épületei, építményei

 T: tanyagazdaság lakóépülettel: lakóépületet is magába foglaló egyéni gazdaság területe

 L: tanyagazdaság lakóépülete

K: kialakult állapot, a telkek tovább nem oszthatók

(5)    A mezőgazdasági övezetekre az alábbi általános előírások vonatkoznak:

a)
Az egyes övezetekben bármilyen rendeltetésű épület kizárólag a helyi építési hagyományoknak megfelelő, tájbaillő építészeti kialakítással, magastetővel létesíthető.


b)
A 100m2-nél nagyobb homlokzati felületek tagoltan alakíthatók ki.

c) Az övezetekben az építési hely határvonalai:

I)
építési határvonal az előkertben: a telek szélétől 10 m-re,

II)
építési határvonal az oldalkertben: a telek szélétől  5m-re, 

III)
építési határvonal a hátsókertben: a telek szélétől 10 m-re húzódik.

(6)     Az épületek maximális szélessége 12m lehet.

(8) Lakókocsi, lakókonténer, egyéb mobil jellegű építmény nem helyezhető el.

(9) Kerítés kizárólag élősövényből létesíthető, kivéve az erdővel határos mezőgazdasági területeket, ahol legfeljebb 1,8m magas, áttört kialakítású vadvédelmi célú kerítés építhető.

(10) Vízfolyások mentén 50-50m-es sávban épületek, építmények nem helyezhetők el, a gyep művelésű területhasználat megőrizendő.

(11) A Szabályozási terv – külterület c. tervlapon jelölt kizárólagos zöldfelületi hasznosítású mezőgazdasági terület gyepterületként alakítandó ki, ill. tartandó fenn, legfeljebb a gyepterületek ligetes fásítása engedélyezhető. A kizárólagos zöldfelületi hasznosítású területen kizárólag a rendezvényturizmushoz kapcsolódó ideiglenes építmények (pl. sátor, színpad stb.) helyezhetők el, gazdasági épület és tanyagazdaság nem alakítható ki.

Védendő tájhasználatú mezőgazdasági övezet (Má-1)

24.§.

(1) Az övezetbe a Szabályozási terv – külterület c. tervlapon lehatárolt, tájképi, természetvédelmi szempontból értékes, a Balaton-felvidéki Nemzeti Park Igazgatóság által természeti területként nyilvántartott mezőgazdasági területek tartoznak.

(2) Az övezetben nem folytatható olyan tevékenység, ill. nem helyezhető el olyan létesítmény, amely a jelenlegi természeti állapotot rontja, a meglévő növényállományt, ökoszisztémákat és egyéb természeti képződményeket veszélyezteti, a tájkép jellegét megváltoztatja. A kialakult tájhasználatot megváltoztatni kizárólag a természeti állapothoz közelítés érdekében szabad.

(3) Az övezet területén ösztönözni kell az extenzív jellegű, természet-, ill. környezetkímélő gazdálkodást.

(4) Az övezetben az OTÉK 32.§-ában felsorolt építmények közül nyilvános illemhely, önálló reklámhordozó nem helyezhető el.

(5) Az övezetben a gyep művelési ág megváltoztatása, ill. közmű és közút építése környezeti hatásvizsgálat alapján, a természetvédelmi hatóság által meghatározott feltételekkel engedélyezhető.

(6) Az övezetben épületek, építmények kialakításához az elsőfokú természetvédelmi hatóság hozzájárulása szükséges.

(7) Az övezetben kerítések nem létesíthetők.

Árutermelési mezőgazdasági övezet (Má-2)

25.§.

(1)    Az árutermelési mezőgazdasági övezetbe a közigazgatási terület védendő tájhasználatú    övezetbe nem tartozó külterületi mezőgazdasági területei tartoznak.

(2)   Tanyagazdaság lakóépületének alapterülete legfeljebb a telek területének 0,05%-a,    legfeljebb 200 m2 lehet.

(3) Terményszárító, silótorony, takarmánykeverő, és víztorony magassági korlátozás nélkül elhelyezhető, azonban a 10 m-nél magasabb építmények környezetbe illesztését az engedélyezési tervhez mellékelendő látványtervvel kell igazolni.

(4) Tanyagazdaság épületei, építményei és a hozzájuk tartozó udvar, szérűskert számára a telken belül területet kell elkülöníteni (tanyaudvar), amely nagysága nem haladhatja meg a 6000 m2-t.

(5) A tanyaudvar körül kerítés csak fából, vagy cserjesávval takart drótfonatból készíthető. Tömör kerítés az övezetben nem létesíthető.

Belterületi mezőgazdasági területek övezete (M-3)
26.§.
(1)Az övezetben a kialakult telkek tovább nem oszthatók, kizárólag a telkek összevonása engedélyezhető.
(2) Az övezetben a terület tájképi, településképi érzékenysége miatt növénytermesztés célját szolgáló épület, építmény, fóliasátor nem helyezhető el, kivéve az OTÉK-ban megengedett közműlétesítmények..
Vízgazdálkodási Terület (VT)

27.§.

(1)Egyéb rendeltetésű terület övezetbe a vízfolyások medre és partjai, továbbá a belterülettől K-re levő tó (09/1, 015/1 hrsz-ú területek) tartoznak. 

(2)A partélektől számítva a vízfolyások parti sávja 6-6 m, a belterülettől K-re levő tóé 10-10m.

(3) Az övezetben létesítmények kizárólag a vízügyi hatóság és a természetvédelmi hatóság hozzájárulásával helyezhetők el. A parti sávban épületek nem helyezhetők el.

(4)A parti sávban kizárólag gyep, nádas vagy erdőművelés folytatható.

(5) Az övezetben nem folytathatók olyan tevékenységek, melyek veszélyeztetik a vízfolyások, továbbá a talaj- és a talajvizek állapotát, és talaj vagy talajvízszennyezést okozhatnak.

Közlekedési és közműterületek

28.§.

(1) A közlekedési és közműterületek az alábbi övezetekre tagolódnak:

a) KÖk: közúti terület és 

b) KÖh: hírközlési terület



1. 
2. 
3. 





4. 
5. 
6. 
Közúti terület

29.§.

(1)A közlekedési területeket és létesítményeket, azok szabályozási szélességét és védőtávolságát a szabályozási tervlap tartalmazza.

(2) A 7301sz., 7311sz., és 7312sz. utak jelenlegi nyomvonalának a vonalvezetése, és szabályozási szélessége a kialakult marad. A tervezett elkerülő nyomvonalak számára a szabályozási tervlapon feltüntetett nyomvonalat és védőtávolságot kell figyelembe venni.

(3) Az egyéb külterületi utak (a külterületi szabályozási tervlapon jelöltek szerint) védőtávolságaként a tengelytől számított min. 10-10 métert kell figyelembe venni.

(4) A meglévő települési (nem országos) utak szabályozási szélessége a szabályozási terv szerinti kisebb korrekcióktól eltekintve a kialakult marad.

(5) A település útjait az alábbi tervezési osztályokba kell sorolni:

Tervezett 77sz. főút – K.III.B.

7301sz. és 7311sz. utak – K.IV.B., B.IV.b-C

7312sz. út – K.V.B., B.V.c-C

új lakóutcák ill. új beépítésű területek lakóutcái – B.VI.d-C

vegyeshasználatú utcák, ősi településrészek utcái – B.VI.d-D

(6) A Kinizsi utca településközponti részét minden érintett szakági tervet magában foglaló közterület rendezési terv alapján települési főtérré kell átépíteni.

(7) Meglévő létesítmények, ill. meglévő épületben funkcióváltással létrejövő új létesítmények esetében, amennyiben a telken belüli parkolás fizikailag megoldhatatlan, vagy aránytalanul nagy nehézségekkel járna, a közterületi parkolás helyi parkolási rendelet alapján engedélyezhető.

(8) Új létesítmények parkolását, rakodását az OTÉK előírásainak megfelelően telken belül kell megoldani.
(9) Az új útcsatlakozások kiépítése közútkezelői engedélyhez kötött.

(10) A nyílt árkos vízelvezető rendszerek kialakításához (kapubejáró, csatornázás) a közútkezelői hozzájárulás minden esetben be kell szerezni.

(11) A rálátási háromszögeket a jelölt helyeken (legalább) 5-5 m-es oldalú lecsapással biztosítani kell, valamint 1,20 méternél magasabb növényzetet ültetni tilos.

Hírközlési területek (Köh)

30.§.

Hírközlési területek övezetébe a Kab-hegyi adóállomás övezete tartozik. Az övezet térségében a „Hírközlés” és „Építési tilalmak, korlátozások” §-ok előírásai alkalmazandók.

Közművek

Általános előírások

31.§.

(1)A meglévő és a tervezett közcélú vízellátás, vízelvezetés (szenny- és csapadékvíz), energiaellátás (villamosenergia ellátás, földgázellátás), valamint a hírközlés hálózatai és létesítményei, továbbá azok ágazati előírások szerinti biztonsági övezeteik számára közműterületen, vagy közterületen kell helyet biztosítani. Ettől eltérő esetben -ha azt egyéb ágazati előírás nem tiltja- a közművek és biztonsági övezetük helyigényét szolgalmi jogi bejegyzéssel kell fenntartani. Közművek számára szolgalmi jogi bejegyzést csak olyan telekrészre szabad bejegyezni, ahol új építési korlátozást nem okoz. Már szolgalmi joggal terhelt telekrészen mindennemű (építési és egyéb) tevékenység csak a szolgalmi joggal rendelkező érintett hozzájárulásával engedélyezhető. A szolgalmi jogot a Földhivatalnál be kell jegyeztetni. 

(2) Feleslegessé vált közművet fel kell bontani, felhagyott vezeték nem maradhat sem föld felett, sem föld alatt.

(3)A település beépített, illetve beépítésre szánt területén épület építésére építési engedély csak akkor adható, ha az OTÉK 8.§-ban rögzített közművesítettség mértéke szerint:

a./ lakóterületi és településközponti építési övezet esetén a Balaton törvénynek megfelelően lehet,

b./ ipari-gazdasági övezet esetén a teljes közműellátás rendelkezésre áll, ettől eltérni csak a település közcsatorna hálózatának a kiépítéséig a 33 §-ban leírtak betartása esetén lehet.

(4)A település beépítésre nem szánt bel- és külterületén, lakás céljául szolgáló, vagy kereskedelmi, vendéglátási célú, vagy szállásférőhelyet nyújtó, vagy gazdasági célú tevékenységre szolgáló új épület elhelyezése, ill. meglevő épület felsorolt célra történő funkció váltása csak akkor engedélyezhető, ha a 32.§.–nak megfelelő egészséges ivóvízellátás és a villamosenergia ellátás biztosítható. Továbbá a szennyvízelvezetés és a felszíni vízrendezés a 33.§. beépítésre nem szánt területre vonatkozó előírásainak megfelel.

Vízellátás

32.§.

(1)A beépítésre nem szánt bel- és a külterületen lakás céljául szolgáló, vagy kereskedelmi, vendéglátási célú, vagy szállásférőhelyet nyújtó új épület elhelyezése, ill. meglevő épület felsorolt célra történő funkció váltása csak akkor engedélyezhető, ha az ÁNTSZ által is elfogadott egészséges ivóvízellátás biztosítható.

(2) A vízbázis védelmét szolgáló ágazati előírásokat be kell tartani. Az új–a 123/1997. (VII.18.)-i Kormányrendelet alapján készített, öt és ötvenéves elérési idő alapján kijelölendő- hidrogeológiai védőterület lehatárolási javaslatának jóváhagyását követően a szabályozási tervbe pontosítva, kötelező elemként kell átvenni (a településrendezési terv módosításakor).

Vízelvezetés

33.§.

(1)A szennyvizekkel a környezetet szennyezni nem szabad, ezért:

a./ A település topográfiai adottsága miatt a talaj, és a talajvíz védelme érdekében a szennyvizek szikkasztása a település teljes közigazgatási területén tilos, az még átmenetileg –rövid időre - sem engedélyezhető.

b./ A nyílt árkokra, patakra, egyéb időszakos, vagy állandó vízfolyásba való szennyvízrákötéseket, valamint a felhagyott kutakba történő szennyvíz bevezetéseket meg kell szüntetni. 

c./ A csatornázásra kerülő utcákban, a csatorna üzembe helyezését követően az érintett telkeket a közcsatornára való rákötésre kötelezni kell. Ezt a jegyző felszólításától számított 6 hónapon belül kell teljesíteni.

d./ A település belterületén, illetve beépítésre szánt területen a jelenleg közcsatorna hálózattal nem rendelkező telek beépítésénél, ha a keletkező napi szennyvíz mennyisége nem haladja meg a 3m3/nap mennyiséget akkor a keletkező szennyvizek összegyűjtésére átmenetileg engedélyezhető közműpótló berendezés alkalmazása. A község közcsatorna hálózatának kiépítéséig, közműpótlóként a szennyvizeket szigorúan -ellenőrzötten- zárt szennyvízgyűjtő medencébe kell összegyűjteni és szippantó kocsival a kijelölt lerakó helyre szállítani, az erről szóló megállapodást az építési engedélykérelemhez kell csatolni. A közcsatorna hálózat kiépítését követően az érintett valamennyi ingatlant kötelezni kell a közcsatornára való rákötésre. 

e./ A település beépített, ill. beépítésre szánt területén, ha a keletkező napi szennyvíz mennyisége meghaladja a 3m3/nap mennyiséget akkor építési engedélyt adni csak a település közcsatorna hálózatának kiépítésének megvalósulását követően szabad, ha már a szennyvíz közhálózatra való csatlakozási lehetősége biztosítható. 

g./ A település beépítésre nem szánt területén elhelyezhető építményben keletkező szennyvizet, ha : 

-a napi keletkező szennyvíz mennyisége nem haladja meg a 3 m3-t, és az építtető a közcsatorna hálózathoz csatlakozni 100 m-en belül nem tud, akkor a térség közcsatorna hálózatának kiépítéséig, a szennyvizeket szigorúan -ellenőrzötten- zárt szennyvízgyűjtő medencébe kell összegyűjteni és szippantó kocsival a kijelölt lerakóhelyre szállítani. Az erről kötött megállapodást az építési engedélykérelemhez kell csatolni. Ha a közcsatorna hálózat kiépítése a beépítésre nem szánt területet 100 m távolságon belül megközelíti, akkor az érintett ingatlanokat kötelezni kell a közcsatornára való rákötésre.

-a napi keletkező szennyvíz mennyisége meghaladja a 3 m3-t, a közcsatorna hálózathoz csatlakozni 200 m-en belül nem tud és megfelelő befogadó rendelkezésre áll, egyéb előírások nem tiltják, az illetékes ÁNTSZ és a VIZIG hozzájárul a keletkező szennyvizek tisztítására engedélyezhető helyben létesítendő szennyvíztisztító kisberendezés alkalmazása. A kisberendezés védőtávolság igénye nem nyúlhat túl az engedélyt kérő telkén. A tisztítóberendezéssel azt a tisztítási hatásfokot kell teljesíteni, amit a befogadóhoz igazítva az illetékes VIZIG meghatároz. (amennyiben a keletkező szennyvíz mennyisége meghaladja a napi 3 m3-t, de bármelyik illetékes nem ad hozzájárulást, akkor helyi szennyvíztisztító kisberendezés létesítése nem engedélyezhető, ki kell építtetni a közcsatorna csatlakozást, különben építési engedély nem adható!)

(2)Vállalkozási, gazdasági, ipari területről (lakótelkeken engedélyezett vállalkozások esetén is!) a kibocsájtott szennyvíz szennyezettségének a közcsatornára való rákötési előírásoknak meg kell felelni, az ettől eltérő szennyezettségű vizet telken belül létesítendő szennyvízkezeléssel -a megengedett szennyezettség mértékéig- elő kell tisztítani.

(3) Közvetlen az élővízbe az ipari-vállalkozási gazdasági területekről, ipari eredetű szennyvíz csak a hatóságok által előírt megfelelő kezelés után és vízjogi létesítési engedéllyel –az abban előírtak szigorú betartásával- vezethető be.

(4)A patakok part-éleitől 6-6 m, a tó part-élétől 10 m, időszakos, illetve állandó vízfolyású természetesen kialakult árkok part-éleitől 3-3 m, a csapadékvíz elvezetésére kialakított nyílt árkok karbantartására legalább 2-2 m szélességű sáv karbantartás számára szabadon hagyandó. A karbantartó számára szolgalmi jog biztosítandó. A szolgalmi joggal terhelt területrészen mindennemű tevékenység csak a szolgalmi joggal rendelkező hozzájárulásával engedélyezhető.

(5)Vízgazdálkodási területként (patak, tó, árok, vízfolyás, mocsár stb) lejegyzett területen bármilyen változtatást csak vízjogi létesítési engedély alapján szabad megvalósítani.

(6) A település hosszú-távú arculatformálása, az urbanizálódási igénye és a kedvezőbb területgazdálkodás érdekében a csapadékvíz elvezetésére:

a./ zárt csapadékvíz elvezető rendszert kell építeni a burkolt utakkal feltárt beépített, illetve beépítésre javasolt területen. A beépített, illetve a beépítésre szánt területen  a meglevő nyílt árkos felszíni vízelvezetés az útburkolat kiépítéséig, illetve a már burkolt utak soron következő rekonstrukciójáig fennmaradhat. A szilárd burkolat építésével egyidejűleg kell a zárt csapadékvíz csatornát kiépíteni. 

b./ nyílt árkos csapadékvíz elvezetési rendszer tartható fenn, illetve létesíthető beépítésre nem szánt területen illetve beépítésre szánt területen hosszabb távon is, de csak szilárd burkolat nélküli utcák esetén.

(7)A zárt csapadékcsatornával, illetve a nyílt árokrendszerrel összegyűjtött víz élővízbe történő bevezetése előtt hordalékfogó műtárgy elhelyezése kötelező. 

(8)A csapadékvíz elvezetését biztosító rendszer szállítóképességét egész a végbefogadóig ellenőrizni kell minden nagyobb (fél ha-t meghaladó telekterületű) beruházás engedélyezése esetén. A beruházásra építési engedély csak akkor adható, ha a többlet felszíni víz megfelelő biztonsággal továbbvezethető a végbefogadóig. Ennek igazolását a vízjogi engedélyezési terv alapján az illetékes VIZIG adja ki. 

(9) 20, illetve annál több gépkocsit befogadó parkolókat kiemelt szegéllyel kell kivitelezni, hogy a felületén összegyűjthető legyen a csapadékvíz, az ne folyhasson közvetlen a zöldfelületre. Ezekről a szénhidrogén szennyezésnek kitett nagyobb parkoló felületekről és gazdasági területek belső útjairól összegyűlő csapadékvíz csak hordalék és olajfogó műtárgyon keresztül vezethető a (nyílt-zárt) csatornahálózatba. "Zöld" parkoló létesítése tilos!

Villamosenergia ellátás

34.§.

(1)Településesztétikai és területgazdálkodási szempontból a burkolt utakkal rendelkező területeken, illetve utak szilárd burkolatának kiépítésekor beépített és beépítésre szánt területen új (közép-, kisfeszültségű, valamint közvilágítási) villamosenergia ellátási hálózatot építeni, meglevő hálózat átépítésével járó rekonstrukcióját engedélyezni csak földkábeles elhelyezéssel szabad.

(2) Burkolat nélküli utakkal feltárt területeken, valamint beépítésre nem szánt területeken a villamosenergia ellátás hálózatainak földfeletti vezetése fennmaradhat, területgazdálkodási okokból, valamint az utca fásítási és utca-bútorozási lehetőségének a biztosítására a villamosenergia elosztási, a közvilágítási és a távközlési szabadvezetéket közös egyoldali oszlopsorra kell fektetni, amelyre egyben a közvilágítást szolgáló lámpafejek is elhelyezhetőek.

(3)Új közvilágítási hálózat létesítésekor, meglevő közvilágítási hálózat rekonstrukciója során csak energiatakarékos lámpatestek helyezhetők el. 

Földgázellátás

35.§.

Középnyomású földgázellátású területen telkenként egyedi nyomásszabályozókat kell elhelyezni. A tervezett gáznyomás-szabályozók az épületek utcai homlokzatára nem helyezhetõek el. A berendezés a telkek elõkertjében, udvarán, vagy az épület alárendeltebb homlokzatára szerelhetõek, ahonnan az épületbe beállás a lehető legrövidebben oldható meg.

Hírközlés

36.§.

(1)Településesztétikai és területgazdálkodási szempontból beépített és beépítésre szánt területen, a burkolt utakkal rendelkező területen, illetve utak szilárd burkolatának kiépítésekor új vezetékes hírközlési hálózatot létesíteni ill. meglevő  rekonstrukcióját engedélyezni csak föld alatti (földkábel, alépítmény) elhelyezéssel szabad. A földfeletti vezetés a szilárd burkolattal nem rendelkező utcákban egyenlõre fennmarad, ezért területgazdálkodási okokból, valamint az utca fásítási és utca-bútorozási lehetõségének a biztosítására a 0,4 kV-os, a közvilágítási és a távközlési szabadvezetéket közös oszlopsoron kell vezetni. 

(2)Beépítésre nem szánt területeken a vezetékes távközlési hálózatok földfeletti vezetése fennmaradhat, területgazdálkodási okokból, valamint az utca fásítási és utca-bútorozási lehetőségének a biztosítására a távközlési szabadvezetéket, légkábelt és a villamosenergia elosztási, a közvilágítási szabadvezetékeket, légkábelokat közös egyoldali oszlopsorra kell fektetni, amelyre egyben a közvilágítást szolgáló lámpafejek is elhelyezhetőek.

(3)Kab-hegyen elhelyezett TV-URH gerincadó, OTH (Országos Transzport Hálózat) telephely (koordináta pontjai 544105-190374) nagy magasságban (100 m feletti) elhelyezett sugárzó antenna paneljainak Rábaszentandrás-Kab-hegy, Kab-hegy-Taliándörögd, Kab-hegy-Veszprém közötti mikrohullámú összeköttetésének, felhordó-hálózatának biztosítására szükséges magassági korlátozás betartandó.

(4) Új közszolgálati hírközlési antenna csak építési engedéllyel helyezhető el. Hírközlési antennák telepítéséhez az engedély kiadásának feltétele, hogy előzetesen az önkormányzattal egyeztetett helykijelölési eljárás lefolytatásra kerüljön.

AZ ÉPÍTETT ÉS TERMÉSZETI KÖRNYEZET VÉDELME

Régészeti, történeti településszerkezet és műemlékvédelem, település arculatának védelme, alakítása
37.§.

(1)A Belterületi és Külterületi szabályozási terveken lehatárolt műemléki környezet területén területet felhasználni, építési telket, építési területet kialakítani és beépíteni, bármely létesítményt elhelyezni, mindennemű építési és bontási munkát végezni csak a műemléki hatóság által előírt módon és előzetes hozzájárulásával, továbbá – a vonatkozó jogszabályokban foglaltak betartásával – a szabályozási terv alapján szabad. 

(2)A szabályozási tervlapokon jelölt helyi értékvédelmi területeken a telekszerkezet, beépítési mód és az épületek tömegnagyságai épület arányai és homlokzati tagolása jellegükben megőrzendők.

(3) A szabályozási előírásban felsorolt településképi jelentőségű épület - az önkormányzati rendelet elfogadása után - önkormányzati védelem alatt áll, melynek alapján a létesítmények és helyreállításuk terveit településszerkezet megtartási, településképi megjelenési és műemléki szempontokból is bírálni kell. Az elbírálásnál a területi főépítész és a műemléki szakhatóság véleményét figyelembe kell venni.

(4)A műemléki környezetben lévő ill. településképi jelentőségű területen bármilyen építmény, fő- vagy melléképület bontását az építési hatóság, a területi főépítész és műemléki szakhatóság véleményének figyelembevételével bírálhatja el.

(5) Az M 1:2.000-es léptékű Belterületi szabályozási terven jelölt műemléki, településképi, illetve helyi védettségű, és az Országos Műemlékjegyzékben nem nyilvántartott épületek védelméről megfelelő módon – Országos Jegyzékbe való felvétellel, illetve helyi védelem rögzítésének formájában – gondoskodni kell. A helyi védelem részletes szabályainak megállapításáról, és a továbbiakban helyi védelem lerendeléséről a képviselő testület külön rendelkezik.

(6) A közterületeken a Helyi Önkormányzat (tulajdonosi) hozzájárulásával, a helyi hagyományok szerint az építési hatóság engedélyezi ill. szabályozza: Utcabútorok, berendezések, buszmegállók elhelyezését, építését.

(7) A magas építmények, tornyok, oszlopok csak az Önkormányzat hozzájárulásával, táj- és utcaképet nem rontó módon helyezhetők el az egyéb jogszabályok betartása mellett.

(8)  A terek, teresedések, zöldterületek tudatosan úgy alakítandók ki hogy minden területrésznek legyen funkciója: pihenés, idegenforgalom, tájékoztatás, a közlekedési területek és közműsávokon túlmenően. 

(9)  A fentieken túl értelemszerűen alkalmazni kell a Kulturális Örökségvédelmi Hatástanulmány javaslatait.

(10) Műemlékek

· Népi lakóházak Rákóczi u. 18-20., Akácfa u. 8.
· Schumacher ház (Bercsényi u. 21.)

· Szentháromság szobor

· Zichy-kastély (Kossuth u. 12.)

· Nepomuki Szt. János szobor

· Kinizsi vár

· Evangélikus templom (Nagyvázsony, Temető u..)

· Evangélikus templom (Nemesleányfalu)

· Református templom (Kinizsi u.)

· Római-katolikus templom (Kinizsi u.)

· Szt. István templom (Rákóczi u.)

· Pálos kolostorrom

· Templomrom (Nemesleányfalu, Felsőcsepely-puszta)

(11)A műemléki környezet (az Országos Műemlékjegyzékben megfogalmazott lehatárolás pontosítása) a szabályozási terv szerint – MK – lehatárolással jelölt terület.

(12) Nagyvázsony teljes közigazgatási területén a régészeti örökség elemeinek védelméről és a lehatárolt műemléki környezeti területen lévő örökségről a kulturális örökség védelméről szóló 2001. évi LXIV. tv. és annak módosításában foglaltak szerint kell gondoskodni.

Nyilvántartott régészeti lelőhelyeken az építési engedélyezési eljárások során a Kulturális Örökségvédelmi Hivatal szakhatóságként jár el.

Ha a földmunkák során váratlan régészeti emlék, lelet kerül elő, a Kövt. 24. §-a alapján kell eljárni.

(13) A Belterületi és Külterületi szabályozási terveken lehatárolt műemléki környezet területén területet felhasználni, építési telket, építési területet kialakítani és beépíteni, bármely létesítményt elhelyezni, mindennemű építési és bontási munkát végezni csak a műemléki hatóság által előírt módon és előzetes hozzájárulásával elvi engedély jogerőre emelkedése után, továbbá – a vonatkozó jogszabályokban foglaltak betartásával – a szabályozási terv alapján szabad. 

(14) A szabályozási előírásban felsorolt településképi jelentőségű épület - az önkormányzati rendelet elfogadása után - önkormányzati védelem alatt áll, melynek alapján a létesítmények és helyreállításuk terveit településszerkezet megtartási, településképi megjelenési és műemléki szempontokból is bírálni kell. Az elbírálásnál a területi főépítész és a műemléki hatóság véleményét figyelembe kell venni.

(15) A műemléki környezetben lévő ill. településképi jelentőségű területen bármilyen építmény, fő- vagy melléképület bontását az építési hatóság, a területi főépítész és műemléki hatóság véleményének figyelembevételével bírálhatja el. 

(16) Az M 1:2.000-es léptékű Belterületi szabályozási terven jelölt műemléki, illetve helyi védettségű, és az Országos Műemlékjegyzékben nem nyilvántartott épületek védelméről megfelelő módon – Országos Jegyzékbe való felvétellel, illetve helyi védelem rögzítésének formájában – gondoskodni kell. A helyi védelem részletes szabályainak megállapításáról, és a továbbiakban helyi védelem lerendeléséről a képviselő testület külön rendelkezik.

(17) A közterületeken a Helyi Önkormányzat (tulajdonosi) hozzájárulásával, a helyi hagyományok szerint az építési hatóság engedélyezi ill. szabályozza:

· Utcabútorok, berendezések elhelyezését

(18) Kilátás-védelem: A kilátást biztosítani kell az alábbi helyeken a külterületi szabályozási tervben jelöltek szerint:

A, Kinizsi várra a Tapolca-Veszprémi útról Tapolca felől a település beépítetlen területéről

B, Kinizsi várra a Tapolca-Veszprémi útról Veszprém felől a település beépítetlen területéről

C, A nemesleányfalui településrészre a vigántpetendi útról,

(19) A magas építmények, tornyok, oszlopok csak az Önkormányzat hozzájárulásával, táj- és utcaképet nem rontó módon helyezhetők el az egyéb jogszabályok betartása mellett.

(20)  A terek, teresedések, zöldterületek tudatosan úgy alakítandók ki hogy minden területrésznek legyen funkciója: pihenés, idegenforgalom, tájékoztatás, a közlekedési területek és közműsávokon túlmenően. 

(21)  A fentieken túl értelemszerűen alkalmazni kell a Kulturális Örökségvédelmi Tanulmány javaslatait.

(22) Helyi védettségre javasolt épületek

Nagyvázsony - Nemesleányfalu

1. Akácfa u. 11.

2. Akácfa u. 31.

3. Nemesleányfalu u. 29.

4. Nemesleányfalu u. 27.

5. Nemesleányfalu u. 25.

6. Nemesleányfalu u. 12.

7. Templom

8. Nemesleányfalu u. 3.

9. Gyep sor 3.

10. Gyep sor 12.

11. Pacsirta köz 1.

Nagyvázsony

12. Kinizsi u. 67. (templom)

13. Jókai u. 4.

14. Jókai u. 6.

15. Jókai u. 8.

16. Jókai u. 13.

17. Jókai u. 16.

18. Jókai u. 28.

19. Édes Gergely u. 11.

20. Temető u. 15.

21. Temető u. 9.

22. Postamúzeum

23. Néprajzi Múzeum

24. Bercsényi u. 10.

25. Bercsényi u. 15.

26. Bercsényi u. 13.

27. Sörház u. 10.

28. Varga u. 3.

29. Varga u. 1.

30. Bástya u. 3.

31. Várnai Zseni u. 13.

32. Várnai Zseni u. 11.

33. Várnai Zseni u. 7.

34. Dobány u. 11.

35. Dobány u. 11.

36. Dobány u. 4.

37. Ady Endre u. 23.

38. Ady Endre u. 23.

39. Ady Endre u. 23.

40. Vásártér u. 36.

41. Ady u. 25.

42. Ady 27.

43. Kinizsi u. 25.

44. Kinizsi 56.

45. Kinizsi 33.

46. Kinizsi 72.

47. Majorsági épületek

48. Malmok

(23) Nagyvázsony teljes közigazgatási területén a régészeti értékek védelméről gondoskodni kell. Ennek megfelelően az TRT szabályozási tervlapján jelölésre kerültek az ismert régészeti területek. Ezen területeken az építési tevékenység során minden esetben értesíteni kell a régészeti hatóságot a szükséges előzetes feltárás ill. leletmentés érdekében. Az építési tevékenységet csak ez után szabad megkezdeni és bármilyen újabb lelet előkerülésekor az építkezés szüneteltetésével ismét értesíteni az illetékes hatóságot.

(24) Nyilvántartott régészeti lelőhelyeken az építési engedélyezési eljárások során a Kulturális Örökségvédelmi Hivatal a kulturális örökség védelméről szóló 2001. évi LXIV. Tv. 63. §-a alapján szakhatóságként jár el.

(25) Ha a földmunkák során váratlan régészeti emlék, lelet kerül elő, a Kövt. 24. §-a alapján kell eljárni.

Reklámhordozók, parabolaantennák elhelyezése az épületeken.

38.§.

(1)A település teljes közigazgatási területén reklámhordozó cég- és címtábla elhelyezése építési engedélyköteles:

a) A reklámhordozó engedélyezési tervét csak a magántervezői névjegyzékben szereplő építész, illetve ipar-, vagy képzőművész készítheti.

b) A beadványnak tartalmaznia kell:

· az épület, és zártsorú beépítés esetén közvetlen szomszédai, érintett homlokzati tervét (a már engedélyezett reklámok feltüntetésével),

· a reklám színezett ábrázolását, vagy fotóját,

· a reklám hordozószerkezetét bemutató műszaki tervet,

· további, az építési hatóság által esetenként előírt munkarészeket, okmányokat.

c) A reklámhordozók összterülete nem haladhatja meg a nyílás nélküli homlokzatfelület 10 %-át.

d) Az épületeken csak az épületben tevékenységet folytatók számára engedélyezhető cég- és címtábla, vagy reklámhordozó.

(2) A település teljes igazgatási területén óriásplakát (multireklám) nem helyezhető el, a meglévők engedélye nem hosszabbítható meg.

(3) Az Lf-m övezetben parabolaantenna létesítése engedélyköteles. A beadványnak tartalmaznia kell a parabolaantenna elhelyezését az épülethomlokzaton alaptérképi megjelöléssel, esetleg fotóval bizonyítva, hogy az antenna az utcáról a védendő rálátási, kilátási pontokról nem látszik.

(4) A község teljes igazgatási területén pavilonok elhelyezése csak közterület-szabályozási, vagy tömbre kiterjedő szabályozási terv alapján lehetséges.

(5) A műemléki környezetben és a helyi utcakép védelem alatt álló területeken valamennyi utcai homlokzati külső árnyékoló szerkezet létesítése építési engedélyköteles. Az árnyékolók szín és anyaghasználata illeszkedjen az adott övezetben előírt épületekre vonatkozó szín és anyaghasználathoz.

Épületek, létesítmények elhelyezésekor betartandó környezeti feltételek

A levegő védelme

39.§.

(1)Új légszennyező létesítmény, technológia kizárólag abban az esetben engedélyezhető, ha a levegő védelmével kapcsolatos egyes szabályokról szóló 21/2001. (II.14.) Korm. rendelet előírásainak megfelelően, az elérhető legjobb technikát és  a település zónabesorolását figyelembe véve megállapításra kerülő kibocsátási határértékeket teljesíteni tudja.

(2)A közigazgatási terület az alábbi légszennyezettségi zónákba tartozik:
· kéndioxid: F,

· nitrogéndioxid: F,


· szénmonoxid: F,

· szilárd (PM10): E,

· benzol: F
. 

(3)A levegő védelmével kapcsolatos egyes szabályokról szóló 21/2001. (II.14.) Korm. rendelet szerinti védelmi övezetet igénylő tevékenység (Korm. rend. 2. sz. melléklet) nem engedélyezhető.

(4)Diffúz légszennyezést, kellemetlen szagot, bűzt okozó tevékenységek a közigazgatási területen nem folytathatók.

A felszíni- és felszín alatti vizek védelme

40.§.

(1)Kizárólag olyan tevékenységek folytathatók, ill. technológiák alkalmazhatók, amelyek során a 10/2000 (VI.2.) KöM-EüM-FVM-KHVM együttes rendeletben előírt, a felszín alatti víz és a földtani közeg minőségi védelméhez szükséges, az “A” fokozottan érzékeny besorolású területekre vonatkozó határértékek teljesíthetők.

(2) A felszín alatti vizek minőségéről szóló 33/2000. (III. 17.) Korm. rendelet 3.sz. mellékletében felsorolt tevékenységek kizárólag a Korm. rendeletben előírt hatósági engedéllyel folytathatók. 

(3) Új létesítmények a beépített és beépítésre szánt területeken kizárólag abban az esetben létesíthetők, ha a szennyvizek közcsatornába való vezetése biztosítható. 

(4)Káros és veszélyes anyagokat tartalmazó szennyvizek a közcsatornába, ill. szennyvízgyűjtőbe nem vezethetők. A káros és veszélyes anyagokat tartalmazó szennyvizeket a közcsatornába vezetés előtt a telephelyen belül előtisztítani, ill. előkezelni kell. A közcsatornába kizárólag a 203/2001 (X.26.) Korm. rendelet előírásainak megfelelő szennyvizek vezethetők. 

(5)Az összegyűjtött csapadékvizek élővízfolyásba, ill. befogadóba abban az esetben vezethetők, ha minőségük a 9/2002. (III.22.) Köm-KöViM együttes rendeletben az 1. vízminőség-védelmi területi kategóriára (Balaton és vízgyűjtője) vonatkozó előírásoknak megfelel.

(6)Mezőgazdasági övezetek területén a felszín alatti vízkészlet használata (pl.: öntözési célra) csak vízjogi engedély alapján történhet.

(7)Vízfolyások környezetében nem folytathatók olyan tevékenységek, melyek veszélyeztetik a vízfolyások, továbbá a talaj- és a talajvizek állapotát, és talaj vagy talajvízszennyezést okozhatnak, így különösen

· állattartás a vízfolyások legalább 200 m-es körzetén belül nem folytatható,

· növényvédelmi tevékenység a vízfolyások környezetében a növényvédelmi tevékenységről szóló 5/2001. (I.16.) FVM rendelet 10.§-a szerint a növényvédőszer veszélyességétől függően 5-200 m-en belül nem folytatható.

(8)Hidrogeológiai védőterületen belül telekalakítás és mindennemű építési tevékenység esetén az engedélyezési eljárásnál a KDT VIZIG szakhatóságként bevonandó.

A termőföld védelme
41.§. 

(1)Épületek, létesítmények elhelyezésekor a terület előkészítése során a beruházónak a termőföld védelméről, összegyűjtéséről, megfelelő kezeléséről és újrahasznosításáról gondoskodnia kell.

(2) Feltöltések kialakítására kizárólag talajvédelmi szempontból minősített, vagy szabványosított termék és anyag használható. Környezetet károsító anyag, ill. veszélyes hulladék alkalmazásának gyanúja esetén az I. fokú építésügyi hatóság az engedélyezési eljárás keretében elrendelheti a feltöltésre szánt anyagok vizsgálatát.

(3) Talajszennyezés veszélyével járó tevékenységek a szennyezést kizáró (a tevékenységtől függően víz-, szénhidrogén-, stb. záró) aljzaton végezhetők. Trágya, trágyalé kizárólag zárt tárolóban gyűjthető. 

(4) Mezőgazdasági rendeltetésű terület szennyvízzel történő öntözése vízfolyások, természeti területek 100 m-es körzetében és a belterülettől 1000 m-en belüli távolságban nem engedélyezhető.

Hulladékelhelyezés
42.§.

Lakó- és településközpont vegyes területen a 16/2001 (VII.18.) KöM. rendelet 1.sz. melléklete szerinti veszélyes hulladékot eredményező tevékenységek kizárólag a lakosság alapfokú ellátását szolgáló tevékenységek folytatása esetén engedélyezhetők (pl.: fotólabor, gyógyszertár, fogorvos, vegytisztító, javítószolgáltatások stb.)

A környezeti zaj elleni védelem
43.§.

Zajt kibocsátó, rezgést okozó létesítmény kizárólag abban az esetben üzemeltethető, ill. engedélyezhető, ill. környezeti zajt okozó tevékenység abban az esetben folytatható, ha az általa okozott környezeti zaj, rezgés a zaj ellen védendő létesítmények környezetében a 8/2002. (II. 22.) KöM-EüM együttes rendeletben az adott területfelhasználási egységre meghatározott határértékeket nem haladja meg.
Településképi és egyéb környezetvédelmi előírások
44.§.

(1) A kedvezőtlen településképi látványt nyújtó tevékenységeket a telkeken belül oly módon kell elhelyezni, vagy takarásukról gondoskodni (pl. többszintű növényzettel vagy kerítéssel), hogy azok közterületről ne okozzanak rendezetlen, kedvezőtlen látványt. 

(2) A település lakóterületén nem engedélyezhető a telephelyengedély alapján gyakorolható ipari és szolgáltató tevékenységekről, valamint a telephelyengedélyezés rendjéről szóló 80/1999. (VI.11.) Korm. rendelet szerinti telephely engedélyezési eljáráshoz kötött szolgáltató tevékenység.

(3)A gazdasági területen kialakított telkek beépítése előtt, az építési engedélyezés időszakában az építtetőtől meg kell követelni környezetvédelmi munkarész elkészíttetését az illetékes környezetvédelmi szakhatósággal történő előzetes egyeztetéshez, illetve szakvéleményének kikéréséhez. 

(4)Lakóterületen és településközponti területen valamint a beépítésre nem szánt területeken föld fölötti gáztartály nem helyezhető el. 
Építési tilalmak, korlátozások

45.§.

(1) Építési hatósági engedélyt csak az elfogadott szabályozási terv és helyi építési szabályzat alapján olyan telekre szabad kiadni, ahol a közútról való közvetlen megközelítés és a funkcióhoz magasabb jogszabályban előírt közműellátás biztosított.

(2) Változási tilalommal érintett területek külterületen a jelenlegi belterülethez kapcsolódó távlati fejlesztési területek, melyek a Belterületi szabályozási terven (1.sz. melléklet) a változási tilalom jellel körbehatárolt területen belül esnek.

(3) A Kab-hegyi adótorony körül, 1000m-es védőtávolságon belül mindennemű tevékenység –pl.: épületek, építmények elhelyezése, művelési ág változtatás, telkek megosztása,-  összevonása, erdészeti üzemtervezés- a Hírközlési Felügyelet hozzájárulásával folytatható. 

(4) A településen a 10 méternél keskenyebb földrészleteken - tekintet nélkül a nagyságra - épület nem helyezhető el.

(5) Közterületről látható épülethomlokzaton, építményfelületen alkalmazott mindenfajta reklám, hirdetés létesítése, festése, felszerelése építési engedély alapján alakítható ki.

(6) Közintézmények és közösségi zöldterületek céljára fenntartott területeket más célra felhasználni nem szabad.

(7) Felvonulási épület építési engedély alapján kizárólag az építkezés időtartamára létesíthető és a használatba vétel időpontjáig tartható fenn.

(8) 
(8) A helyi értékvédelmi területen és a műemléki környezet határán belül hirdető berendezés és
tábla nem helyezhető el. Egyéb tájékoztató tábla és köztárgy csak a Nemzeti
Kulturális Örökség Minisztérium és az önkormányzat engedélyével helyezhető el.
(9)Nem helyi értékvédelmi területen illetve nem műemléki környezet területen hirdető berendezések, köztárgyak, valamint tájékoztató táblák elhelyezése az önkormányzat hozzájárulásával engedélyezhető.

(10) A 390-400, ill. a 249-251 hrsz-eken a telkek patak felőli fél telekrészén sem épület, sem építmény nem helyezhető el.

(11) Nagyvázsony közigazgatási területén (telepített) lakókocsi, lakókonténer, egyéb mobil jellegű építmény nem helyezhető el. 

Záró rendelkezések

46.§.

(1) Jelen rendelet 2003. december 19-én lép hatályba, rendelkezéseit az azt követően indult ügyekben kell alkalmazni. A rendelet kihirdetésről a körjegyző az önkormányzati hirdetőtáblán való kifüggesztés útján gondoskodik.

(2) Jelen rendelet hatályba lépésével egyidejűleg a községrendezési előírásokról szóló többször módosított 3/1984 (IX. 28.) Tanácsrendelet valamint a a nagyvázsonyi iparterület helyi építési szabályzatáról szóló 16/2000. (XII. 27.) Kt. számú számú rendelet hatályát veszti.

(3) A rendelet 1. számú melléklete a szabályozási tervlap-belterület M 1 : 2000, 

Valamint a 2. sz. melléklet a külterület szabályozásáról M 1 : 10000

(4) A Településszerkezeti Tervet legalább 10 évenként felül kell vizsgálni és szükség esetén módosítani.

(5) Minden új beépítésre szánt területen építési engedély csak akkor adható ki, ha előtte a szolgáltatók igazolása alapján bizonyítható, hogy a Balaton törvényben előírt csatornázottsági feltétel teljesült!

Nagyvázsony, 2003. december 18.

	Szombati József
	dr. Reichert László

	polgármester
	körjegyző


Kihirdetésre került: 2003. december 19-én.









dr. Reichert László 









        körjegyző

� az OTÉK alapján


( A szabályozási tervlap szerint


� 1996. évi LVIII. tv.


� 1996. évi LVIII. tv.


� 1996. évi LVIII. tv.


� 1996. évi LVIII. tv.


� (1996. évi LVIII. tv.)


� 1996. évi LVIII. tv.


� módosította a 10/2005. (VII. 18.) rendelet 1. §-a.





� 4/2002.(X.7.) KvVM rendelet szerint


E: légszennyezettség a felső és az alsó vizsgálati küszöb között van.  


F: a légszennyezettség az alsó vizsgálati küszöböt nem haladja meg.

